আমরা মুক্তিযুদ্ধ দেখিনি। তবে আমরা জন্মের পর দেখেছি একটি স্বাধীন দেশ। আমরা নিজ চোখে দেখিনি ১৯৭১ সালের সেই সব বিভিষীকাময় দিনগুলো। আমরা পেয়েছি ৩০ লক্ষ প্রাণের বিনিময়ে কেনা একটি সার্বভৌম রাষ্ট্র। মায়ের আহাজারি, বোনের ইজ্জত লুটের পর যে দেশটি আমরা পেয়েছি এবং যে দেশে আমরা একজন স্বাধীন নাগরিক হিসাবে বুক ফুলিয়ে বসবাস করছি , সেই দেশটির জন্য যারা অকাতরে প্রাণ দিয়েছে তাদের জন্য আমরা নতুন প্রজন্মরা কতটুকুই বা কি করেছি? বলবেন, তখন আমাদের সুযোগ ছিলনা….কিন্তু ওদের জন্য এখন তো অনন্ত আমাদের করার কিছু আছে। আমরা কি পারি না সেই সব আত্নত্যাগী বীরযোদ্ধাদের স্মৃতি গুলো সংরক্ষণ করতে? অবশ্যই পারি। আসুন আমরা তাঁদের স্মৃতি গুলো সংরক্ষণ করতে নতুন মুক্তিযুদ্ধ জাদুঘর নির্মাণে সহয়তা করি।